অলিম্পিক স্টেডিয়াম (মিউনিখ)
অলিম্পিয়াস্টেডিয়ন বা অলিম্পিক স্টেডিয়াম (জার্মান উচ্চারণ: [ʔoˈlʏmpi̯aːˌʃtaːdi̯ɔn]) জার্মানির মিউনিখে অবস্থিত স্টেডিয়াম। এটি উত্তর মিউনিখের অলিম্পিয়াপার্ক মুন্চেনের মাঝে অবস্থিত, যা ১৯৭২ সালের গ্রীষ্মকালীন অলিম্পিকের প্রধান স্টেডিয়াম হিসেবে নির্মিত হয়েছিল। ৮০,০০০ আসন ক্ষমতাযুক্ত স্টেডিয়ামটি ১৯৭৪ ফিফা বিশ্বকাপ ফাইনাল এবং ইউইএফএ ইউরো ১৯৮৮ ফাইনাল সহ অনেক বড় ফুটবল ম্যাচও আয়োজন করে। এটি ১৯৭৯, ১৯৯৩ এবং ১৯৯৭ সালে ইউরোপিয় কাপ ফাইনাল আয়োজন করেছিল। এর বর্তমান ধারণ ক্ষমতা ৬৯,২৫০ জন। ২০০৬ ফিফা বিশ্বকাপের জন্য আলিয়ানৎস আরেনা নির্মিত হওয়ার পূর্ব পর্যন্ত, স্টেডিয়ামটি ছিল এফসি বায়ার্ন মিউনিখ এবং টিএসভি ১৮৬০ মিউনিখের ঘরের মাঠ।